CELEX: 62017TN0730
Language: sl
Date: 2017-10-27 00:00:00
Title: Zadeva T-730/17: Tožba, vložena 27. oktobra 2017 – Evropaïki Dynamiki/Komisija

15.1.2018   
            
            
               SL
            
            
               Uradni list Evropske unije
            
            
               C 13/24
            
         Tožba, vložena 27. oktobra 2017 – Evropaïki Dynamiki/Komisija
   (Zadeva T-730/17)
   (2018/C 013/38)
   Jezik postopka: angleščina
   
      Stranki
   
   
      Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnika: M. Sfyri in C.-N. Dede, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za ničen sklep z dne 22. avgusta 2017 (C(2017) 5879 final), ki ga je generalni sekretar Komisije sprejel v njenem imenu in s katerim je bila zavrnjena potrdilna prošnja tožeče stranke za dostop do dokumentov Evropske komisije, ki se nanaša na izčrpen seznam vseh posamičnih pogodb, ki so bile sklenjene med Komisijo in določenim dobaviteljem v zadnjih šestih letih, in na kopije vseh vabil k oddaji ponudb, ki se nanašajo na te posamične pogodbe;
            
         
               —
            
            
               Komisiji naloži, naj te informacije zagotovi v jasni in popolni obliki, z namenom da se javnosti in tožeči stranki omogoči izračun števila človek/dni, ki jih je določeni dobavitelj na leto zaračunal Komisiji;
            
         
               —
            
            
               Komisiji naloži, naj tožeči stranki povrne stroške odvetnikov in druge stroške, povezane s to tožbo, tudi če bi bila ta tožba zavrnjena.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: tožena stranka v povezavi z zahtevanimi dokumenti ni opravila posamične presoje, s čimer je kršila člen 4(6) in člen 6(3) Uredbe št. 1049/2001 (1).
            
         
               2.
            
            
               Drugi tožbeni razlog: nobena od izjem od razkritja iz Uredbe št. 1049/2001 ne velja za to zadevo, poleg tega pa Komisija ni obrazložila nesorazmernih težav, ki naj bi jih povzročila celovita preučitev in razkritje zahtevanih dokumentov.
            
         
      (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).